{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":12,"n_cols":6,"rows_kept":12,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Akcijski plan za provedbu Nacionalnog plana razvoja željezničke infrastrukture za razdoblje do 2030. godine, za 2026. i 2027. godinu"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"ZELENA AKCIJA","AKCIJSKI PLAN ZA PROVEDBU NACIONALNOG PLANA RAZVOJA ŽELJEZNIČKE INFRASTRUKTURE ZA RAZDOBLJE DO 2030. GODINE, ZA 2026. I 2027. GODINU","Većina mjera u ovom Akcijom planu je na dobrom tragu, ali često nedostaju konkretni podaci temeljem kojih bi se mjera mogla evaluirati. Dok Nacionalni plan razvoja željezničke infrastrukture postavlja jasne posebne ciljeve, uključujući \"Smanjenje negativnog utjecaja željezničkog sustava (prometa) na okoliš\", Akcijski plan za 2026.–2027. godinu pokazuje nedovoljno detaljne specifikacije mjera koje bi omogućile transparentno praćenje i vrednovanje učinaka.\nNpr. Nacionalni plan jasno prepoznaje potrebu za elektrifikacijom, povećanjem kapaciteta i prebacivanjem putničkog i teretnog prometa s cesta na željeznicu, ali Akcijski plan to ne pretvara u dovoljno konkretne obveze. Nigdje se jasno ne vidi koliko će se kilometara pruga elektrificirati u ovom dvogodišnjem razdoblju, koliko će se stvarno povećati brzina i kapaciteti na ključnim koridorima, niti koliki se udio ukupnog iznosa usmjerava u mjere koje izravno smanjuju emisije (elektrifikacija, energetska obnova zgrada, obnovljivi izvori energije…)\nOsim toga, Posebni cilj 3 (Smanjenje negativnog utjecaja željezničkog sustava na okoliš) čini se marginaliziranim u financijskom planu, iako bi trebao biti prioritetan s obzirom na međunarodne i nacionalne klimatske obveze Hrvatske.","Nije prihvaćen","Akcijski plan nije zaseban dokument već plan provedbe posebnih ciljeva i mjera navedenih u Nacionalnom planu.\n\nSmanjenje negativnog utjecaja željezničkog prometa na okoliš sadržano je u više ciljeva i mjera."]
[2,"MIRO OPAČAK","AKCIJSKI PLAN ZA PROVEDBU NACIONALNOG PLANA RAZVOJA ŽELJEZNIČKE INFRASTRUKTURE ZA RAZDOBLJE DO 2030. GODINE, ZA 2026. I 2027. GODINU","Akcijski plan za provedbu Nacionalnog plana razvoja željezničke infrastrukture do 2030.\nFokus: pristupačnost i uključenost gluhih i nagluhih osoba (2026.–2027.)\n1. Uvod\n\nOvim Akcijskim planom utvrđuju se mjere za razdoblje 2026.–2027. s ciljem osiguravanja pune pristupačnosti željezničke infrastrukture, usluga i informacija gluhim i nagluhim osobama, u skladu s načelima univerzalnog dizajna, Konvencijom UN-a o pravima osoba s invaliditetom te nacionalnim strateškim dokumentima.\n\n2. Opći cilj\n\nOsigurati ravnopravan, siguran i samostalan pristup željezničkom prijevozu gluhim i nagluhim osobama kroz dostupne vizualne informacije, digitalna rješenja, osposobljeno osoblje i standardizirane postupke.\n\n3. Posebni ciljevi\n\nUnaprijediti sustave informiranja putnika prilagođene gluhim osobama.\n\nOjačati komunikacijske kapacitete željezničkog osoblja.\n\nIntegrirati zahtjeve pristupačnosti u modernizaciju infrastrukture.\n\nUspostaviti trajnu suradnju s organizacijama gluhih osoba.\n\n4. Mjere i aktivnosti (2026.–2027.)\nMjera 1: Vizualni sustavi informiranja\n\nOpis: Ugradnja i nadogradnja vizualnih informacijskih sustava na kolodvorima i u vlakovima.\n\nDigitalni ekrani s real-time informacijama (dolazak/odlazak, promjene kolosijeka, kašnjenja).\n\nStandardizirane piktograme i jasne tekstualne poruke.\n\nVizualni alarmi u izvanrednim situacijama.\n\nNositelji: HŽ Infrastruktura d.o.o., HŽ Putnički prijevoz d.o.o. Rok: 2026.–2027. Pokazatelji: % kolodvora i vlakova s unaprijeđenim vizualnim sustavima.\n\nMjera 2: Digitalna pristupačnost\n\nOpis: Prilagodba digitalnih kanala komunikacije.\n\nMobilne aplikacije i web-stranice u skladu s WCAG 2.1 AA standardom.\n\nVideo obavijesti s titlovima i/ili prijevodom na hrvatski znakovni jezik (HZJ).\n\nChat i tekstualni kanali za korisničku podršku.\n\nNositelji: HŽ Putnički prijevoz d.o.o., Ministarstvo mora, prometa i infrastrukture. Rok: 2026. Pokazatelji: Razina usklađenosti s WCAG; broj dostupnih video sadržaja s titlovima/HZJ.\n\nMjera 3: Edukacija i osposobljavanje osoblja\n\nOpis: Sustavna edukacija zaposlenika.\n\nOsnovna edukacija o komunikaciji s gluhim i nagluhim osobama.\n\nUvođenje osnovnih fraza HZJ za radnike u izravnom kontaktu s putnicima.\n\nProtokoli za krizne situacije prilagođeni gluhim osobama.\n\nNositelji: HŽ društva, uz suradnju saveza gluhih. Rok: 2026.–2027. Pokazatelji: Broj educiranih zaposlenika; evaluacija zadovoljstva korisnika.\n\nMjera 4: Infrastrukturni standardi i univerzalni dizajn\n\nOpis: Ugradnja zahtjeva pristupačnosti u projekte obnove i modernizacije.\n\nJasna vizualna signalizacija i orijentacija u prostoru.\n\nVidljivi informacijski punktovi i samoposlužni kiosci.\n\nNositelji: HŽ Infrastruktura d.o.o. Rok: 2026.–2027. Pokazatelji: Broj projekata koji uključuju standarde univerzalnog dizajna.\n\nMjera 5: Sudjelovanje i savjetovanje korisnika\n\nOpis: Uključivanje gluhih osoba u planiranje i praćenje.\n\nSavjetodavna skupina predstavnika gluhih osoba.\n\nRedovite konzultacije i pilot-projekti.\n\nNositelji: Ministarstvo mora, prometa i infrastrukture. Rok: Kontinuirano. Pokazatelji: Broj održanih savjetovanja; usvojene preporuke.\n\n5. Financiranje\n\nMjere se financiraju iz državnog proračuna, EU fondova (npr. Kohezijski fond), te sredstava HŽ društava u okviru projekata modernizacije.\n\n6. Praćenje i izvještavanje\n\nGodišnja izvješća o provedbi mjera za 2026. i 2027. godinu, s posebnim osvrtom na učinke za gluhe i nagluhe osobe.\n\n7. Zaključak\n\nProvedbom ovog Akcijskog plana željeznički sustav Republike Hrvatske postaje uključiviji, sigurniji i pristupačniji, osiguravajući gluhim osobama ravnopravan pristup mobilnosti i javnim uslugama.","Primljeno na znanje","Kod svake modernizacije i rekonstrukcije službenih mjesta primjenjuje se UREDBA KOMISIJE (EU) br. 1300/2014 o tehničkoj specifikaciji za interoperabilnost u vezi s pristupačnošću željezničkog sustava Unije osobama s invaliditetom i osobama s ograničenom pokretljivošću."]
[3,"ZELENA AKCIJA","AKCIJSKI PLAN ZA PROVEDBU NACIONALNOG PLANA RAZVOJA ŽELJEZNIČKE INFRASTRUKTURE ZA RAZDOBLJE DO 2030. GODINE, ZA 2026. I 2027. GODINU,\nUvod","Citat: „Ukupan procijenjeni trošak provedbe Akcijskog plana iznosi 683.926.000,00 eura. Financijska sredstva za njegovu provedbu osigurana su u državnom proračunu Republike Hrvatske, iz sredstava fondova Europske unije kao i u okviru vlastitih sredstava i redovnih aktivnosti nositelja mjera, dok za provedbu pojedinih mjera neće biti potrebna financijska sredstva.\"\nKomentar:\nTrebalo bi jasno navesti postotak budžeta koji će biti usmjeren u okolišne mjere (elektrifikacija, obnovljivi izvori energije, energetsku obnovu zgrada, infrastrukturu za alternativne pogone) u odnosu na ukupan Akcijski plan. Ako su to samo sredstva vezana uz mjeru 3, onda je porazno da se ulaže samo 0,5% sredstava i neophodno je drastično povećanje sredstava.","Nije prihvaćen","Elektrifikacija željezničkih pruga se ne provodi samostalno nego u okviru modernizacije željezničke pruge te je financiranje iste uključeno u Posebni cilj 2, Obnova i modernizacija željezničke infrastrukture. \n\nZa mjere kod kojih je naveden predvođeni trošak od 0,00 eura neće biti potrebna dodatna financijska sredstva, sredstva za provedbu tih mjera osigurana su kroz druge mjere, kako je navedeno pod izvor financiranja. Sredstva se nisu prikazivala na dva mjesta jer bi to značilo da bi se prikazao dupli trošak, odnosno ne bi se prikazao realan procijenjeni trošak provedbe Akcijskog plana."]
[4,"ZELENA AKCIJA","POSEBNI CILJ 1. POBOLJŠANJE EKONOMSKE I FINANCIJSKE ODRŽIVOSTI JAVNE ŽELJEZNIČKE INFRASTRUKTURE,\nMjera 1.1. Unaprjeđenje sustava za upravljanje željezničkom infrastrukturom","Citat: „Mjera se odnosi na unaprjeđenje sustava za upravljanje željezničkom infrastrukturom kako bi se poboljšala efikasnost i sigurnost u upravljanju infrastrukturom.\"\n\nKomentar: Zelena akcija traži da se u okvir ove mjere eksplicitno uključe pokazatelji vezani uz okolišni utjecaj sustava upravljanja. Sustavi upravljanja infrastrukturom trebaju imati ugrađene mehanizme za praćenje i optimizaciju potrošnje energije u vlakovima, praćenje i optimizaciju emisija stakleničkih plinova u željezničkom prometu i iz nekretnina u vlasništvu HŽ infrastrukture, kao i monitoring energetske učinkovitosti infrastrukture.\nBez okolišnih pokazatelja, rizik je da se sustav unaprijedi samo s aspekta ekonomske učinkovitosti, ignorirajući klimatske ciljeve koje je Hrvatska obvezana ispuniti prema Pariškom sporazumu.","Nije prihvaćen","Nositelj mjere prati energetsku učinkovitost kroz pokazatelj površine energetski obnovljenih zgrada. \nPraćenje i optimizacija potrošnje energije u vlakovima\nje u području rada željezničkih prijevoznika.\n\nTakođer, vezano za uštedu energije, sa tehničkog aspekta dobivene su Elektroenergetske suglasnosti od HOPS-a za sva postrojenja elektrovučnih podstanica prema kojima je dozvoljeno regenerativno kočenje i prati se količina vraćene energije u HOPS-ovu mrežu.\nSa ekonomskog aspekta, u fazi su potpisi ugovora sa HOPS-om i opskrbljivačem energije. Navedeni ugovori će omogućiti plaćanje regenerativne energije i samim time očekujemo više prijevoznika koji će koristiti regenerativno kočenje, te više vraćene energije."]
[5,"ZELENA AKCIJA","POSEBNI CILJ 1. POBOLJŠANJE EKONOMSKE I FINANCIJSKE ODRŽIVOSTI JAVNE ŽELJEZNIČKE INFRASTRUKTURE,\nMjera 1.2. Unaprjeđenje sustava održavanja željezničke infrastrukture","Citat: „Mjera se odnosi na unaprjeđenje sustava održavanja željezničke infrastrukture, uključujući tehnologije i procese koji će poboljšati kvalitetu održavanja i smanjiti troškove.\"\n\nKomentar: Zelena akcija ističe nužnost uključenja i klimatskog aspekta u ovu mjeru, tj. nužno je težiti smanjenju emisija gdje god je moguće, uključujući i u sustavu održavanja. Kvalitetnije održavanje neće automatski smanjiti emisije ako se održavanje obavlja vozilima na fosilna gorive ili ako se ne provode energetski učinkovita rješenja. Potrebno je  elektrificirati radna vozila (gdje još uvijek nisu) koja se koriste za održavanje infrastrukture, koristiti obnovljive izvore energije u procesu rada te pratiti ekološki otisak u procesu održavanja.\nTakođer, Nacionalni plan razvoja željezničke infrastrukture (stranica 7) jasno navodi da je samo 35% željezničke mreže moguće normalno održavati, dok 65% zahtijeva investicijske radove. Akcijski plan treba jasnije specificirati kako će se određivati redoslijed i prioriteti radova. Smatramo da prioritet treba biti rekonstrukcija pruga na dijelovima gdje će se ta pruga i elektrificirati, a ne samo površno održavanje postojećeg stanja.","Nije prihvaćen","Kod nabave pružne mehanizacije za održavanje pruga vodi se računa o ekološki prihvatljivim strojevima te je upravo iz tog razloga naručena nova strateška željeznička mehanizacija nove generacije, projektirana u skladu s aktualnim ekološkim i energetskim standardima, s ciljem smanjenja emisija, povećanja energetske učinkovitosti i pouzdanosti u održavanju željezničke infrastrukture. Time se ostvaruju konkretni preduvjeti za postupno smanjenje ukupnog ekološkog otiska sustava održavanja."]
[6,"ZELENA AKCIJA","POSEBNI CILJ 2. OBNOVA I MODERNIZACIJA ŽELJEZNIČKE INFRASTRUKTURE,\nMjera 2.2. Priprema i provedba programa obnove i modernizacije željezničke infrastrukture","Citat: „Mjera sadrži konkretne projekte obnove i modernizacije željezničke infrastrukture koji se financiraju putem različitih izvora, uključujući EU fondove i nacionalni proračun.\"\n\nKomentar: Ovo je mjera na koju se odnosi čak 85% ukupnih financijskih sredstava Akcijskog plana. Međutim, Akcijskom planu nedostaju jasni podaci o nizu elemenata kojima bi se osigurao pravi efekt predložene mjere.\nNpr, vezano uz elektrifikaciju željezničkih pruga, prema Nacionalnom planu, samo 38% željezničke mreže je elektrificirano (994 km od 2601 km. Akcijski plan trebao bi jasno navesti koliko kilometara novih pruga će biti elektrificirano u 2026. i 2027. godini i koja je ukupna procjena troška elektrifikacije.\nKada govorimo o sigurnosnim i prometnim sustavima, Nacionalni plan navodi da samo 52,33 kilometra pruge ima sustave za interoperabilnost (ETCS/ERTMS) što je iznimno malo. A u Akcijskom planu se vrlo neodređeno spominje povećanje „interoperabilnosti na hrvatskom dijelu Mediteranskog koridora i na drugom dijelu Osnovne mreže“ Treba jasno navesti koliko kilometara će biti opremljeno novim sustavima u 2026. i 2027. godini.\nVrlo bitan aspekt je i dopuštena brzina. Prema Nacionalnom planu: \"80% željezničke mreže ima najveću dopuštenu brzinu do 100 km/h“, a prosječna dopuštena brzina je samo 77,51 km/h, što čini željeznice nekonkurentne cestovnom prometu. Akcijski plan treba sadržavati plan povećanja brzina na ključnim koridorima (Zagreb–Rijeka, Zagreb–Split, itd.) s jasno naznačenim ciljanim brzinama te financijskim ulaganjima","Nije prihvaćen","Priprema i provedba programa obnove i modernizacije željezničke infrastrukture je kontinuirani proces koji se ne može ograničavati godinama.\nInteroperabilnost se postiže kontinuirano po podsustavima I nije vezana samo na ETCS/ERTMS.\nDetaljna financijska ulaganja razrađena su Planom investicija upravitelja infrastrukture."]
[7,"ZELENA AKCIJA","POSEBNI CILJ 3. SMANJENJE NEGATIVNOG UTJECAJA ŽELJEZNIČKOG SUSTAVA (PROMETA) NA OKOLIŠ,\nMjera 3.1. Energetska obnova lokacija pod upravljanjem i u vlasništvu javnih željezničkih društava","Citat: „Energetska obnova objekata pod upravljanjem HŽ Infrastrukture d.o.o., uključujući instalaciju sustava za grijanje i hlađenje, LED rasvjete, te fotonaponskih ćelija.\"\n\nKomentar: Nedostaju važne informacije, poput procjene smanjenja potrošnje energije koja se uslijediti realizacijom ove mjere  (kWh/m²/godinu). Bez tog podatka nije moguće procijeniti isplativost niti uspješnost primjene ove mjere.\nSlično je i sa sustavima za grijanje i hlađenje i LED rasvjetom i fotonaponskim ćelijama. Gdje će se koliko čega postaviti? Koja će biti njihova snaga i koji će biti efekt, tj. koliko će biti manje emisija stakleničkih plinova i koliko će se manje fosilne energije koristiti.","Primljeno na znanje","Ugovorena je izrada projekta sveobuhvatne obnove (koja uključuje konstrukcijsku i energetsku obnovu) kolodvorske zgrade Našice.\nU postupku javne nabave su projekti sveobuhvatne obnove 5 kolodvorskih zgrada (Pitomača, Novi Marof, Đurmanec, Perušić i Kloštar). Nakon izrade predmetne projektne dokumentacije prethodno navedenih 6 kolodvorskih zgrada te ugovaranja i izvođenja radova moći će se jasnije definirati procjena smanjenja potrošnje energije."]
[8,"ZELENA AKCIJA","POSEBNI CILJ 4. POBOLJŠANJE UVJETA ZA INTERMODALNI TERETNI I INTEGRIRANI URBANI PRIJEVOZ,\nMjera 4.3. Unaprjeđenje kapaciteta željezničke infrastrukture na području luka (u pomorskom i riječnom prometu)","Citat: „Unaprjeđenje kapaciteta željezničke infrastrukture na području luka (u pomorskom i riječnom prometu) kako bi se poboljšala povezanost željezničke infrastrukture s lukama.\"\n\nKomentar: Zelena akcija pozdravlja fokus na teretni prijevoz, budući da prema EU Green Deal ciljevima trebamo prebaciti 50% tereta sa cesta na željeznice. Međutim, Akcijski plan ne detaljizira što se točno planira. Povezanost željeznice s kojim lukama je prioritet? Koliko će se investirati u povezanost svake specifične luke? Koji će biti specifični projekti (npr. elektrifikacija linija, novih kolosijeci, rekonstrukcija matičnih kolosijeka, itd.)? Potrebno je prikazati i kako će unaprjeđenja u lukama povećati potražnju za željezničkim teretom.","Nije prihvaćen","Iz Akcijskog plana je vidljivo da je planirana nova luka na otoku Krku, odnosno da se u provedbenom razdoblju akcijskog plana planira izraditi projektna dokumentacija s idejnim rješenjima za željezničku prugu prema otoku Krku."]
[9,"ZELENA AKCIJA","POSEBNI CILJ 5. POBOLJŠANJE SIGURNOSTI I POUZDANOSTI ŽELJEZNIČKOG SUSTAVA,\nMjera 5.1. Unaprjeđenje prometno-upravljačkog i signalno-sigurnosnog infrastrukturnog podsustava","Citat: \"Unaprjeđenje prometno-upravljačkog i signalno-sigurnosnog infrastrukturnog podsustava u skladu sa Direktivom 2016/798/EU i drugim međunarodnim standardima.\"\n\nKomentar: Ovo je pozitivna mjera, ali nedostaje podatak o broju kilometara pruge koja će biti opremljeno s novim sustavima u 2026.–2027. S obzirom da je 2026. već počela, mora biti poznata i specifikacija tehnologije (ETCS Level 2 ili Level 3, ERTMS, FRMSC) koja onda treba biti i navedena.","Nije prihvaćen","Mjera je u skladu s Nacionalnim provedbenim planom za Provedbu uredbe Komisije (EU) 2023/1695 od 10. kolovoza 2023. godine o tehničkoj specifikaciji za interoperabilnost u vezi s prometno-upravljačkim i signalno-sigurnosnim podsustava željezničkog sustava u Europskoj uniji, koji je ministar mora, prometa i infrastrukture donio 14. lipnja 2024. godine."]